આ ટચૂકડા સાધનને એચ.ડી.એમ.આઈ. પોર્ટમાં પ્લગઈન કરવાનું હોય છે, જ્યારે તેને જેતે ડિવાઈસ કાર્ય કરવા માટે પાવર સપ્લાય પૂરો પાડે છે. આ પછી ક્રોમકાસ્ટ આપને બે વિકલ્પ આપે છે. જેમાં એક મોબાઈલ એપ અને બીજો વેબ એપનો વિકલ્પ હોય છે. જે સિલેક્ટ કર્યા બાદ તેનાં દ્વારા વિવિધ વિડીયો કે ફિલ્મો કે પછી યૂ ટયુબની વીડીયો ક્લીપનું લિસ્ટ તમારા સ્ક્રીન સમક્ષ વિવિધ સ્ટોર્સમાં તમારી સામે આવી જાય છે. ક્રોમ કાસ્ટ માત્ર વીડીયો કે ઓડીયો સ્ટ્રીમીંગ જેવાં કાર્યો જ કરે છે, જેને પગલે તમારા ટેબ પર આવતા મેસેજો કે ઈમેઈલથી તેને વિક્ષેપ પડતો નથી. એટલું જ નહિ પરંતુ તમારા ટીવીમાં એચડીએમઆઈ પોર્ટ હોય તો તમે તેનો ઉપયોગ કરી શકો છો. આજકાલ બજારમાં વિવિધ મોટા ભાગનાં ટીવીમાં આ સુવિધા આપવામાં આવે છે.